open-index/open-wikipedia-markdown huggingface dataset:
இத்தாலி தேசிய காற்பந்து அணி

**இத்தாலியத் தேசியக் கால்பந்து அணி** (), பன்னாட்டு காற்பந்தாட்டங்களில் இத்தாலியின் சார்பாக விளையாடும் தேசிய அணியாகும். இதனை இத்தாலியில் காற்பந்தாட்டங்களுக்கான கட்டுப்பாட்டு அமைப்பான இத்தாலியக் கால்பந்துக் கூட்டமைப்பு (FIGC), மேற்பார்க்கின்றது.  உலகின் சிறந்த காற்பந்து அணிகளில் ஒன்றாக இத்தாலி கருதப்படுகிறது. உலகக்கோப்பை வரலாற்றிலேயே பிரேசிலுக்கு (5) அடுத்தபடியாக 4 கோப்பைகளை (1934, 1938, 1982, 2006) வென்றுள்ளது.  தவிர இருமுறை இறுதியாட்டத்திலும்  (1970, 1994), ஒருமுறை மூன்றாமிடத்திலும் (1990) ஒருமுறை நான்காமிடத்திலும் (1978) வந்துள்ளது. ஐரோப்பிய கால்பந்தாட்டப் போட்டியில் 1968இல் வெற்றி கண்டுள்ளனர். இருமுறை இறுதியாட்டத்தை எட்டியுள்ளனர் (2000, 2012). கோடைக்கால ஒலிம்பிக் விளையாட்டுக்களில் 1936இல் வெற்றி கண்டுள்ளனர். இரண்டு மத்திய ஐரோப்பிய பன்னாட்டுக் கோப்பைகளையும் வென்றுள்ளனர். பிபா கூட்டமைப்புக்களின் கோப்பைப் போட்டியில்  2013 ஆம் ஆண்டில் மூன்றாமிடத்தை அடைந்தனர்.  

தேசிய கால்பந்து அணி  "அஸூரி" (வெளிர் நீலம்) என்று அழைக்கப்படுகின்றனர். இத்தாலியின் தேசிய அணிகளும் விளையாட்டாளர்களும் மரபுவழியே இந்த நீல வண்ணச் சட்டைகளை அணிவதால் இப்பெயர் எழுந்தது. இந்த அணிக்கு மற்ற தேசிய அணிகளைப் போல தன்னக விளையாட்டரங்கம் எதுவும் இல்லை.

## மேற்சான்றுகள்

## குறிப்புகள்


பகுப்பு:தேசியக் கால்பந்து அணிகள்
பகுப்பு:இத்தாலியில் விளையாட்டு
அனைத்துலக ஆண்கள் நாள்

**அனைத்துலக ஆண்கள் நாள்** (*International Men's Day*) என்பது 19 நவம்பர் அன்று கொண்டாடப்படும் வருடாந்த பன்னாட்டு நிகழ்வாகும். 1999 இல் ரினிடட் மற்றும் டோபாகோவில் ஆரம்பித்து வைக்கப்பட்டு, பலதரப்பட்ட தனியார் மற்றும் குழுக்களினால் அவுஸ்திரேலியா, கரீபியன், தென் அமெரிக்கா, ஆசியா, ஐரோப்பா, ஆப்பிரிக்கா ஆகிய இடங்களிலிருந்து இதற்கு ஆதரவளிக்கப்பட்டது.

யுனெஸ்கோ சார்பாக பேசிய, பெண்கள் மற்றும் சமாதான கலாசார இயக்குநர் "இது ஒரு சிறப்பான சிந்தனையும், பால் சமத்துவத்தினை வழங்கக்கூடியதுமாகும்" எனத் தெரிவித்தார். மேலும் அவர் தெரிவிக்கையில் யுனெஸ்கோ ஒழுங்குபடுத்துனர்களுடன் இது தொடர்பில் ஒத்துழைப்புச் செய்ய எதிர்பார்க்கிறது எனவும் தெரிவித்தார்.

## இவற்றையும் பார்க்க
*அனைத்துலக பெண்கள் நாள்
*தந்தையர் தினம்

## உசாத்துணை

## வெளி இணைப்புகள்
*International Men's Day: The Seeds of A Movement.
* Abinav bindra supports International men's day
* Why Men and International Men's Day are So Important: D. A. Sears
* International Men's Day – Holidays Portal
* It's time we had a special day to celebrate MEN By Jojo Moyes
* Empower Women by Disempowering Men – INDIA

பகுப்பு:நவம்பர் சிறப்பு நாட்கள்
பெல்ஜியம் தேசிய காற்பந்து அணி

**பெல்ஜியம் தேசிய கால்பந்து அணி** (*Belgium national football team*, ; ; ) பன்னாட்டு ஆடவர் காற்பந்தாட்டங்களில் பெல்ஜியம் சார்பாக விளையாடும் தேசிய அணியாகும்.  1904ஆம் ஆண்டில் எவென்சு கொப்பெ கோப்பைப் போட்டிகளிலிருந்து இந்த அணி ஆடி வருகிறது. இதனை பெல்ஜியத்தில் காற்பந்தாட்டங்களை ஒழுங்குபடுத்தி வரும் பெல்ஜிய அரச கால்பந்துச் சங்கம் மேற்பார்த்து வருகின்றது.  1895இல் நிறுவப்பட்ட பெல்ஜிய அரச கால்பந்துச் சங்கம் ஐரோப்பியக் கண்டத்திலேயே மிகவும் பழமையானதொரு கால்பந்துச் சங்கமாகும்.  இந்த அணியின் தன்னக விளையாட்டரங்கமாக பிரசெல்சு நகரில் உள்ள *மன்னர் பவுடூயின் விளையாட்டரங்கம்* விளங்குகிறது. தேசிய அணியின் மேலாளராக மார்க் வில்மோட்சு உள்ளார்.  இந்த அணியினரை  *சிவப்புப் பேய்கள்* ( ; ; ) எனக் குறிப்பிடுகின்றனர்.

பன்னாட்டுப் போட்டிகளில் பெல்ஜியம் அணியின் சிறந்த சாதனையாக உலகக்கோப்பை காற்பந்து இறுதிப்போட்டிகளில் விளையாட  ஆறுமுறை, 1982 - 2002, தகுதி பெற்றதும் 1986 உலகக்கோப்பையில்  நான்காமிடத்தை எட்டியதும் ஆகும். மேலும் 1980ஆம் ஆண்டு யூரோ கோப்பையில் இரண்டாவதாகவும்  1920ம் ஆண்டு ஒலிம்பிக்சில் சொந்த மண்ணில்  தங்கப் பதக்கம் வென்றதும் ஆகும்.  மற்றக் குறிப்பிடத்தக்க வெற்றிகளாக உலக்க் கோப்பை வாகையர்களை நான்கு முறை வீழ்த்தியதைக் குறிப்பிடலாம்: 1954இல்  2–0 என்ற கணக்கில் மேற்கு செருமனியையும், 1963இல் 5–1 என்ற கணக்கில் பிரேசிலையும் , 1982இல் 1–0 என்ற கணக்கில் அர்கெந்தீனாவையும் 2002இல் 2–1 என்ற கணக்கில் பிரான்சையும் வீழ்த்தி உள்ளனர்.

## மேற்சான்றுகள்

## அடிக்குறிப்புகள்

## வெளி இணைப்புகள்
* Royal Belgium Football Association
* Footbel.be website –  Belgian national team news website
* Footbel.be/National team statistics page/ 
* The Red Devils Archive 
* RSSSF archive of results 1904–
* RSSSF archive of most capped players and highest goalscorers
* RSSSF archive of coaches 1904–
* Belgium at the World Cups
* Belgium Teams at World Cups
* Belgium: Head-to-Head Records (at World Cups)

* IFFHS Archive:1904–1910

பகுப்பு:தேசியக் கால்பந்து அணிகள்
பகுப்பு:பெல்ஜியத்தில் விளையாட்டு
ஐ ஸ்பிட் ஆன் யுவர் கிரேவ் (1978 திரைப்படம்)

**ஐ ஸ்பிட் ஆன் யுவர் கிரேவ்** 1978ல் அமெரிக்காவில் வெளிவந்த வன்புணர்வு மற்றும் பலிவாங்கும் திரைப்படமாகும். இப்படத்தின் தயாரிப்பு, இயக்கம், எழுத்து என மூன்று வேலைகளையும் மேரி சார்ச்சி ஏற்றிருந்தார். இவருடன் ஜோசப் ஜபேடா இணைந்து தயாரித்திருந்தார். திரையுலக விமர்சகர்கள் இதனை வன்முறை மற்றும் குழு பாலியல்வல்லுறவு மிகுந்த திரைப்படம் என்பதால் எதிர்ப்பினை தெரிவித்தார்கள். 2010ல் முதல் 10 வன்முறை நிறைந்த திரைப்படங்களில் ஒன்றாக டைம் (இதழ்) குறிப்பிட்டது.

## கதை
நியூயார்க் நகரத்தினை சேர்ந்த சிறுகதை எழுத்தாளரான ஜெனிப்பர் ஹில்ஸ், தனது முதல் நாவலை எழுதுவதற்காக ஏரியால் சூழப்பட்ட ஒரு குடிலை வாடகைக்கு எடுக்கிறார். அங்கு செல்லும் வழியில் உள்ள எரிவாயு நிலையத்தில், அதன் மேலாளர் ஜானி மற்றும் ஸ்டான்லி ஆண்டி ஆகியோர் கவனத்தினை ஜெனிப்பர் ஈர்க்கிறார். மேத்யூ என்ற மனநலம் குன்றிய நபரிடம் மளிகைப் பொருள்களை பெறுகிறார் ஜெனிப்பர். மூன்று நபர்களின் நண்பரான மேத்தியு ஒரு அழகானப் பெண் தனிமையில் இருப்பதை அவர்களிடம் தெரிவிக்கிறார்.

## நடிகர்கள்
* மேரி சார்ச்சி - ஜெனிப்பர் ஹில்ஸ்
* எரொன் தாபோர் - ஜானி
* ரிச்சர்ட் பேஸ் - மேத்யூ

## இவற்றையும் காண்க
* ஐ ஸ்பிட் ஆன் யுவர் கிரேவ் (2010 திரைப்படம்) 
* வன்புணர்வு மற்றும் பழிவாங்கும் திரைப்படங்கள்

## மேற்கோள்கள்

## வெளி இணைப்புகள்
* 
* 
* 
* *[http://www.ispitonyourgravemovie.co.uk திரைப்படத்தின் அங்கிகரிக்கப்பட்ட பக்கம்] *

பகுப்பு:எழுத்தாளர் பற்றிய திரைப்படங்கள்
பகுப்பு:1978 திரைப்படங்கள்
பகுப்பு:1978 திகில் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க திகில் திரைப்படங்கள்
பகுப்பு:அமெரிக்க குற்றவியல் திகில் திரைப்படங்கள்
பகுப்பு:பெண்ணியத் திரைப்படங்கள்
பகுப்பு:தகாதப்புணர்ச்சி திரைப்படங்கள்
பகுப்பு:வன்புணர்வு மற்றும் பழிவாங்கும் திரைப்படங்கள்
பகுப்பு:தொடர் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:அறிமுக இயக்குநர் திரைப்படங்கள்
குழு பாலியல் வல்லுறவு

thumb|குழு பாலியல் வல்லுறவினை காட்டும் கலைவேலை

**குழு பாலியல் வல்லுறவு** (Gang rape) என்பது ஒரு தனிநபர் மீது ஒரு குழு பாலியல் வல்லுறவு கொள்வதாகும். குறைந்தது இரண்டு அல்லது அதற்கு மேற்பட்ட நபர்கள் குழுவாக இயங்கி வல்லுறவு கொள்ளுதலை குழு பாலியல் வல்லுறவு என்கின்றனர். இதனை "கூட்டு வல்லுறவு" என்றும் "கூட்டு வன்புணர்வு" என்றும் கூறுவதுண்டு.

## இந்தியாவில்

### 2012 தில்லி கும்பல்-வல்லுறவு வழக்கு

மருத்துவ மாணவியொருவர் திசம்பர் 16, 2012  தில்லியில் ஆறு நபர்களால் பேருந்து ஒன்றில் குழு பாலியல் வல்லுறவுக்கு உட்படுத்தப்பட்டாதாக நீதிமன்றத்தில் வழக்கு தொடுக்கப்பட்டது. பேருந்து உதவியாளர் தவிர்த்து ஐந்து நபர்களுக்கு தண்டனை வழங்கப் பெற்றது.

### தமிழகத்தில் குழு பாலியல் வல்லுறவு

#### வாச்சாத்தி

இந்தியாவின் தமிழ்நாட்டின் தர்மபுரி மாவட்டத்தின் அரூர் அருகே உள்ள வாச்சாத்தி கிராமத்தில் 1992 சூன் 20ம் தேதி 18 பெண்களிடம் குழு பாலியல் வல்லுறவு கொண்டதாக வழக்குத் தொடுக்கப்பட்டு, நீதிமன்றத்தில் 17 வனத்துறையினர் மீது குற்றச்சாட்டுகள் நிரூபிக்கப்பட்டன.

## பாலியல் வன்கொடுமைக்கு எதிரான சட்டங்கள்
பாலியல் வன்கொடுமைகளை தடுக்க இந்திய அரசு பல்வேறு சட்டங்களை கொண்டு வந்துள்ளது.

## இவற்றையும் காண்க
* பாலியல் வல்லுறவுகளின் வகைகள்
* 2012 தில்லி கும்பல்-வல்லுறவு வழக்கு
* 2014 உ.பி. குழு வன்புணர்வு

## ஆதாரங்களும் மேற்கோள்களும்


பகுப்பு:பாலியல் குற்றங்கள்
பகுப்பு:பாலியல் வல்லுறவு
செய்முறை பகுதிகள் (செ.மு.ப.ஓ)

ஒருங்கிணைந்த செயல்வல்லமை ஒப்புருவில் மொத்தம் 22 **செய்முறை பகுதிகள் (செ.மு.ப.ஓ)** (*Process area* (CMMI)) உள்ளன.

## செய்முறை பகுதிகள் ஒழுங்கமைப்பு
ஒருங்கிணைந்த செயல்வல்லமை முதிர்ச்சி ஒப்புருவில் மொத்தம் உள்ள 22 செய்முறை பகுதிகள் அகரவரிசையில் கொடுக்கப்பட்டுள்ளன. எனினும், செயல்முறை பகுதிகள் முதிர்வு நிலைகள் அல்லது செயல்முறை பகுதியின் பிரிவுகள் படி தொகுக்கப்படலாம்.

## உருவாக்கத்திற்கான ஒருங்கிணைந்த செயல்வல்லமை முதிர்ச்சிப் ஒப்புரு
இதில் ஐந்து முதிர்வு நிலைகள் உள்ளன. எனினும், முதிர்ச்சி நிலை மதிப்பீடுகள் முதிர்ச்சி நிலை 2 முதல் முதிர்ச்சி நிலை 5 வரை வழங்கப்படுகின்றன.
**முதிர்ச்சி நிலை 2 - நிர்வகிக்கப்பட்டது**
* அமைவடிவம் மேலாண்மை
* அளவீடு மற்றும் பகுப்பாய்வு
* செயற்றிட்டம் கண்காணிப்பு மற்றும் கட்டுப்பாடு
* செயற்றிட்டத்தை திட்டமிடுதல்
* நிகழ்முறை மற்றும் தயாரிப்பு தர உறுதிப்படுத்தல்
* தேவைகள் மேலாண்மை
* வழங்குநர் உடன்படிக்கை மேலாண்மை

**முதிர்ச்சி நிலை 3 - வரையறுக்கப்பட்டுள்ளது**
* முடிவு பகுப்பாய்வு மற்றும் தீர்மானம்
* ஒருங்கிணைந்த செயற்றிட்ட மேலாண்மை
* நிறுவன செயல்முறை வரையறை
* நிறுவன செயல்முறை குவியம்
* நிறுவனத்தின் பயிற்சிகள்
* தயாரிப்பை ஒருங்கிணைத்தல் (PI)
* தேவைகள் மேம்படுத்துதல் (RD)
* இடர் மேலாண்மை (RSKM)
* தொழில்நுட்ப தீர்வு
* செல்லுபடியாக்கம்
* சரிபார்த்தல்

**முதிர்ச்சி நிலை 4 - அளவுரீதியாக நிர்வகிக்கப்படுகிறது**
* நிறுவன செயல்முறைகளின் செயல்திறன்
* அளவறிதற்குரிய செயற்றிட்ட மேலாண்மை

**முதிர்ச்சி நிலை 5 - அனுகூலப்படுத்தல்**
* காரண பகுப்பாய்வு மற்றும் தீர்மானம்
* நிறுவன செயல்திறன் மேலாண்மை

## சேவைகளுக்கான ஒருங்கிணைந்த செயல்வல்லமை முதிர்ச்சிப் ஒப்புரு
**முதிர்ச்சி நிலை 2 - நிர்வகிக்கப்பட்டது**
* அமைவடிவம் மேலாண்மை
* அளவீடு மற்றும் பகுப்பாய்வு
* நிகழ்முறை மற்றும் தயாரிப்பு தர உறுதிப்படுத்தல்
* தேவைகள் மேலாண்மை
* வழங்குநர் உடன்படிக்கை மேலாண்மை
* சேவை விநியோகம்
* பணி கண்காணிப்பு மற்றும் கட்டுப்பாடு
* பணி திட்டமிடல்

**முதிர்ச்சி நிலை 3 - வரையறுக்கப்பட்டுள்ளது**
* கொள்திறன் மற்றும் கையிருப்பு மேலாண்மை
* முடிவு பகுப்பாய்வு மற்றும் தீர்மானம்
* நேர்வு நுணுக்கம் மற்றும் தடுப்பு
* ஒருங்கிணைந்த பணி மேலாண்மை
* நிறுவன செயல்முறை வரையறை
* நிறுவன செயல்முறை குவியம்
* நிறுவனத்தின் பயிற்சிகள்
* இடர் மேலாண்மை (RSKM)
* தடையற்ற சேவை
* சேவை முறைமை அபிவிருத்தி
* சேவை முறைமை நிலைமாற்றம்
* உத்தியியல் சேவை மேலாண்மை

## மேலும் பார்க்க
* செயல்வல்லமை முதிர்ச்சி ஒப்புரு

பகுப்பு:மென்பொருள் வடிவமைப்பு முறைகள்
டீத் (திரைப்படம்)

***டீத்*** 2007ல் வெளிவந்த நகைச்சுவை திகில் திரைப்படமாகும். இதனை  மிட்செல் லிச்டென்ஸ்டீன் எழுதி இயக்கியிருந்தார். இத்திரைப்படம் ஒரு இளம் பெண்ணின் புணர்புழையில் இருக்கும் பற்களைப் பற்றியதாகும். இது, ஜனவரி 19, 2007 இல்  சண்டேன்ஸ் திரைப்பட விழாவில் திரையிடப்பட்டது. அமெரிக்க ஐக்கிய நாடுகளில் குறுவட்டாக மே 6, 2007ல் வெளியிடப்பட்டது.

## கதை

## நடிப்பு

## இவற்றையும் காண்க

## ஆதாரங்கள்

## வெளி இணைப்புகள்
* 
* 
* 
* இயக்குனருடனாக கலந்துரையாடல்

பகுப்பு:2007 திரைப்படங்கள்
பகுப்பு:2007 திகில் திரைப்படங்கள்
பகுப்பு:அமெரிக்க நகைச்சுவை திகில் திரைப்படங்கள்
பகுப்பு:நகைச்சுவை திகில் திரைப்படங்கள்
பகுப்பு:பெண்ணிய திரைப்படங்கள்
பகுப்பு:டெக்சால் எடுக்கப்பட்ட திரைப்படங்கள்
பகுப்பு:தகா புணர்வுத் திரைப்படங்கள்
பகுப்பு:வன்புணர்வு மற்றும் பலிவாங்கும் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
ஆப்பர்சூனிட்டி தளவுளவி

***ஆப்பர்சூனிட்டி*** (*Opportunity*, MER-B , Mars Exploration Rover – B), என்பது நாசாவினால் செவ்வாய்க் கோளுக்கு அனுப்பப்பட்ட இரண்டு தளவுளவிகளில் (rover) இரண்டாவது ஆகும்.

இது ஜனவரி 25, 2004 இல் செவ்வாயில் மெரிடியானி பீடத்தில் (Meridiani Planum) வெற்றிகரமாகத் தரையிறங்கியது. முதலாவாதக இதற்கு மூன்று வாரங்களுக்கு முன்னர் ஜனவரி 4, 2004 இல் இசுபிரிட் தளவுளவி (MER-A, Mars Exploration Rover - A) என்றதளவுளவி (rover) செவ்வாயில் 90மைல் அகண்ட கூஸிவ் குழியில்('Gusev Crater') வெற்றிகரமாகத் தரையிறங்கியது. ஆனால் இசுபிரிட் 2009 நகர முடியாமல் தடைபட்டுப்போனது . பின்னர் 2010 இல் முழுமையாக இதன் தொடர்பு நிறுத்தப்பட்டன. ஆனால் வெறும் 3 மாத காலத்திற்கு மட்டும் நாசாவால் திட்டமிடப்பட்டு அனுப்பி வைத்தத 'ஆப்பர்சூனிட்டி' இன்று வரை இயங்கிக் கொண்டிருக்கிறது. பத்து ஆண்டுகளாக இது செயல்பட்டு வருவது குறிப்பிடத்தக்கது. இது தனது திட்டமிட்ட பயனத்தை விட 40 மடங்கு அதிக காலம் செயல்பட்டு வருகிறது. முதலில் ஒரு கிலோமீட்டர் தூரம் வரைக்குத்தான் ஆப்பர்சூனிட்டி நகரும் என்று கணிக்கப்பட்டிருந்தது. ஆனால் இதுவரை 38.7 கிலோமீட்டர் வரை நகர்ந்து விட்டது. கிட்டத்தட்ட ஒரு லட்சத்து 70 ஆயிரம் படங்களையும் அது அனுப்பியுள்ளது. 

இந்த திட்ட பணி ஆரம்ப 90 Sol காலத்தில், மெரிடியானி பீடத்தில் உள்ள செவ்வாய் கிரத்திற்கு தொடர்பில்லாத வின்கற்களை பற்றி அறிவது. கடந்த இரண்டு ஆண்டுகளாக விக்டோரியா க்ரேட்டர் (Victoria Crater)  பற்றி அறிய இது பயன்படுத்தப்படுகிறது. இது தூசி புயல்களில் தப்பிப்பிழைத்து எண்டோவர் பள்ளத்தை 2011 இல் அடைந்தது. இதை இதன் இரண்டாவது இறங்கும் தளம் என விவரிக்கின்றனர்.

## செவ்வாய் கோள் கண்டறிதல் தளவுளவியின் அறிவியல் இலக்குகள்
*பாறைகள் மற்றும் மண்ணின் பல்வேறு குணாதிசயத்தைக் கொண்டு செவ்வாயில் தண்ணீர் இருந்ததற்கான தடயங்களைக் கண்டறிதல். மழை, ஆவியாதல், வண்டல் இயல்பு அல்லது நீர்வெப்ப நடவடிக்கை ஆகியவைகளைக் கொண்டு தண்ணீர் இருந்ததற்கான தடயங்களை கண்டறிய முற்படும்.
*இறங்கும் தளங்களை சுற்றியுள்ள உலோகங்கள், பாறைகள், மற்றும் கனிமங்கள் ஆகியவைப் பற்றி அறிதல்.
*தண்ணீர் அல்லது காற்று அரிப்பு, வண்டல், நீர்வெப்ப வழிமுறைகள், எரிமலைகள் மற்றும் மோதல்களால், நில அமைப்பு உருவான செயல்முறைகள் பற்றி அறிவது.
*பாறைகள், மண்ணின் கட்டமைப்பு மற்றும் குணாதிசயத்தைக் கொண்டு அவைகள் உருவாகிய செயல்முறைகளைத் தீர்மானிப்பது.
*உயிர் வாழ்வதற்கான வாய்ப்புகளைக் கண்டறிவது இதன் முக்கியப் பணி.

## மேற்கோள்கள்

பகுப்பு:அமெரிக்க விண்வெளித் திட்டங்கள்
பகுப்பு:செவ்வாய்த் திட்டங்கள்
இத்தாலியக் கால்பந்துக் கூட்டமைப்பு

**இத்தாலியக் கால்பந்துக் கூட்டமைப்பு** (**Italian Football Federation** (**FIGC**);  **F.I.G.C.**) என்பது இத்தாலியில் கால்பந்தை நிர்வகிக்கும் மேலாண்மை அமைப்பாகும்.  ஆண்கள் மற்றும் மகளிருக்கான தேசியக் கால்பந்து அணிகளைத் தேர்வு செய்து நிர்வகிப்பது இதன் பொறுப்பாகும்.  மேலும், இத்தாலிய கால்பந்துக் கூட்டிணைவு மற்றும் இத்தாலியக் கோப்பை ஆகியவற்றை நடத்துவதும் இவ்வமைப்பே ஆகும்.  இதன் தலைமயகம் ரோம் நகரில் உள்ளது; தொழில்நுட்ப மையம் புளோரன்சு நகரில் உள்ளது.  யூஈஎஃப்ஏவின் உருவாக்கத்தின் போது உறுப்பினராக இருந்த அமைப்பாகும்; ஃபிஃபாவில் 1905-இல் உறுப்பினராக இணைந்தது.

## சிறப்புகள்/வெற்றிகள்
*உலகக்கோப்பை காற்பந்து: 4 முறை (1934, 1938, 1982 மற்றும் 2006)
*ஐரோப்பிய கால்பந்தாட்டப் போட்டி: ஒரு முறை (1968)
*ஒலிம்பிக்சு: ஒரு முறை (1936)
*டாக்டர். கீரோ கோப்பை: இருமுறை (1927-1930, 1933-1935)

## வெளியிணைப்புகள்
*Official site 
* Italy  at FIFA site
* Italy at UEFA site
*Italian calcio  glossary

பகுப்பு:கால்பந்தாட்ட அமைப்புகள்
பகுப்பு:இத்தாலியில் விளையாட்டு
போர்த்துக்கேய கால்பந்துக் கூட்டமைப்பு

**போர்த்துக்கேய கால்பந்துக் கூட்டமைப்பு** (**Portuguese Football Federation** (**FPF**);  **FPF**; ) என்பது போர்த்துகலின் கால்பந்து மேலாண்மை அதிகார அமைப்பாகும்.  இது போர்த்துக்கேய தேசிய கால்பந்துப் போட்டித்தொடர், போர்த்துக்கேயக் கோப்பை, போர்த்துக்கேய உன்னதக் கோப்பை, ஐவர் கால்பந்துப் போட்டிகள், இளையோர் மற்றும் மகளிருக்கான கால்பந்துப் போட்டிகளை ஏற்பாடு செய்து நிர்வகிப்பது இதன் பொறுப்பாகும்.  மேலும், பன்னாட்டுப் போட்டிகளுக்காக ஆடவர் மற்றும் மகளிருக்கான தேசிய கால்பந்து அணிகளைத் தேர்வு செய்து நிர்வகிப்பதும் இதன் பணியாகும்.  1914-ஆம் ஆண்டில் தோற்றுவிக்கப்பட்ட இவ்வமைப்பின் தலைமையகம் லிஸ்பன் நகரில் அமைந்துள்ளது. 

## வெளியிணைப்புகள்
*Official site FPF 
*Portugal  at FIFA site
*Portugal at UEFA site 

பகுப்பு:கால்பந்தாட்ட அமைப்புகள்
பகுப்பு:போர்த்துகலில் விளையாட்டு
பஞ்ச திராவிடப் பிராமணர்

**திராவிடப் பிராமணர்** அல்லது **பஞ்ச திராவிடப் பிராமணர்** என்போர் விந்திய மலைக்குத் தெற்கில் வாழும் பிராமணர்கள் ஆவர். 12-ஆம் நூற்றாண்டில் காசுமீரத்தில்  கல்ஹானர் எழதிய  இராஜதரங்கிணி நூலின் படி கருநாடகம், தெலுங்கானா, ஆந்திரப் பிரதேசம், தமிழ்நாடு, மகாராஷ்டிரா மற்றும் குஜராத் பகுதிகளில் உள்ள பிராமணர்கள் திராவிடப் பிராமணர் ஆவர்.

## இதனையும் காண்க
* பஞ்ச கௌடர்

## மேற்கோள்களும் குறிப்புகளும்

## மூலம்
* Kalhana's Rajatarangini: A Chronicle of the Kings of Kashmir; 3 Volumes > M.A.Stein (translator),(Introduction by Mohammad Ishaq Khan),published by Saujanya Books at Srinagar,2007,(First Edition pub. in 1900), / 8183390439.
* A History of Brahmin Clans () in Hindi, by Dorilāl Śarmā,published by Rāśtriya Brāhamana Mahāsabhā, Vimal Building, Jamirābād, Mitranagar, Masūdābād,Aligarh-1, 2nd ed-1998. (This Hindi book contains the most exhaustive list of Brahmana gotras and pravaras together their real and mythological histories).
* '', (Sanskrit), 1871

பகுப்பு:திராவிடப் பிராமணர்
பகுப்பு:பிராமணர்
 பகுப்பு:இந்தியாவில் சாதிகள்
உருகுவை கால்பந்துச் சங்கம்

**உருகுவை கால்பந்துச் சங்கம்** (**Uruguayan Football Association**;  — ) என்பது தென் அமெரிக்காவின் உருகுவே நாட்டில் கால்பந்து விளையாட்டுக்கான மேலாண்மை அமைப்பாகும்.  1900-ஆம் ஆண்டில் தோற்றுவிக்கப்பட்ட இவ்வமைப்பு 1923-ஆம் ஆண்டில் பன்னாட்டுக் கால்பந்து சங்கங்களின் கூட்டமைப்பில் இணைந்தது.  தென்னமெரிக்க கால்பந்துக் கூட்டமைப்பைத் தோற்றுவித்த உறுப்பு சங்கங்களில் இதுவும் ஒன்றாகும்.  உருகுவை தேசிய காற்பந்து அணியைத் தேர்ந்தெடுத்து நிர்வகிப்பது இதன் பொறுப்பாகும்.  மேலும், உருகுவேயின் தேசிய கால்பந்துக் கூட்டிணைவு மற்றும் போட்டித்தொடர்களை ஏற்பாடு செய்து நடத்துவதும் இதன் பணியாகும்.  

## வெளியிணைப்புகள்
*AUF Official Website
*Uruguay  at FIFA site
*Uruguayan Players Overseas

பகுப்பு:கால்பந்தாட்ட அமைப்புகள்
பகுப்பு:உருகுவேயில் விளையாட்டு
கொலம்பிய கால்பந்துக் கூட்டமைப்பு

**கொலம்பிய கால்பந்துக் கூட்டமைப்பு** (**Colombian Football Federation** ; Spanish மொழியில்: *Federación Colombiana de Fútbol*) என்பது தென்னமெரிக்காவின் கொலம்பியா நாட்டின் கால்பந்து மேலாண்மை அமைப்பாகும்.  1924-ஆம் ஆண்டில் தோற்றுவிக்கப்பட்ட இவ்வமைப்பு, 1936-ஆம் ஆண்டில் பன்னாட்டுக் கால்பந்து சங்கங்களின் கூட்டமைப்பில் உறுப்பினராக இணைந்தது.  பன்னாட்டுப் போட்டிகளுக்காக கொலம்பியா தேசிய கால்பந்து அணியைத் தேர்ந்தெடுத்து நிர்வகிப்பதும், கொலம்பியாவின் தேசிய கால்பந்துக் கூட்டிணைவை ஏற்பாடு செய்து நடத்துவதும் இதன் பொறுப்பாகும்.  தென்னமெரிக்க கால்பந்துக் கூட்டமைப்பில் இவ்வமைப்பு உறுப்பினராகும்.

## வெளியிணைப்புகள்
*FCF Website
*Colombia  at FIFA site

பகுப்பு:கால்பந்தாட்ட அமைப்புகள்
பகுப்பு:கொலம்பியாவில் விளையாட்டு
சேவைகள் (பொருளியல்)

பொருளாதாரத்தில் சேவை என்பது புலனாகா பயன்படு பொருள் ஆகின்றது. சேவை வழங்குதல் பெரும்பாலும் ஒரு பொருளாதார செயல்பாடாக உள்ளது. சேவைகள் புலனாகா பொருளாதார பொருட்களின் ஒரு உதாரணம் ஆகும். பொதுச் சேவைகள் என்பது ஒரு முழுச் சமூகத்தின் (தேசிய அரசு, நிதி தொழிற்சங்க, பிராந்திய) வரிகள் மற்றும் வேறு வழிகளில், செலுத்திப் பெறுவதாகும்.

தேவையான வளங்கள், திறன், அறிவாற்றல் மேலும் அனுபவம் மூலம் சேவைகளை நுகர்வோருக்கு பயன்தரும் வகையில் அளிக்க எந்தவொரு சரக்கு கையிருப்பு இல்லாமல் பொருளாதாரத்தில் சேவைகள் வழங்குபவர்கள் பெரும் பங்கு கொண்டுள்ளனர். ஆனால் அனுபவத்தை அதிகரிக்கவும் போட்டியினை சமாளிக்கவும் முதலீடு தேவைப்படுகிறது.

## சேவைகளின் பண்புகள்
சேவைகள் ஐந்து முக்கிய பண்புகளை அடிப்படையில் குறிப்பிடப்படுகிறது
#**சேவைப் புலப்படாமை**
#**சேவையை சேமித்து வைக்க முடியாது**
#**பிரிக்க முடியாத தன்மை உடையது**
#**முரண்பாடுகளை கொண்டது**
#**ஈடுபாடு**

## சேவை
* சேவை என்பது ஒரு முறை நுகரக்கூடிய மற்றும் அழிந்துபடக்கூடிய நலன்களின் தொகுப்பாகும் பெரும்பாலும் அவரது அக மற்றும் புற சேவை வழங்குநர்களின் நெருக்கமான செயல்பாடுகளின் மூலம் சேவை வழங்கப்படும்.
* சேவை முறையே தொழில்நுட்ப அமைப்புகளின் தனித்துவமான செயல்பாடுகள் மற்றும் தனிநபர்களின் தனித்துவமான நடவடிக்கைகள் மூலம் விளைவிக்கப்பட்டதாக இருக்கும்.
* நுகர்வோரின் தேவைகளுக்கு ஏற்ப பணிக்கப்பட்ட சேவையை பொறுப்பான சேவை வழங்குநர் வழங்க வேண்டும்.
* நுகர்வோரின் எதிர்வரும் வர்த்தக நடவடிக்கைகளும் அல்லது தனிப்பட்ட செயல்பாடுகளுக்கும் சேவைகள் நுகரப்படுகின்றன

## சேவை வழங்குதல்
ஒரு சேவையை வழங்குவதில் பொதுவாக ஆறு காரணிகள் தொடர்புடையதாக இருக்கின்றன, அவை:
# பொறுப்புமிக்க சேவை வழங்குநர் மற்றும் அவரது சேவை வழங்குநர்கள் (எ.கா. மக்கள்)
# சேவை வழங்க பயன்படுத்தப்படும் உபகரணங்கள் (எ.கா. வாகனங்கள், பணப்பதிவேடுகள், தொழில்நுட்ப அமைப்புகள், கணினி அமைப்புகள்) 
# பருநிலை வசதிகள் (எ.கா. கட்டிடங்கள், வாகன நிறுத்துமிடங்கள், காத்திருக்கும் அறைகள்)
# கோருகின்ற நூகர்வோர்.
# சேவை வழங்கும் இடத்தில் மற்ற வாடிக்கையாளர்கள்
# வாடிக்கையாளர்களின் தொடர்பு

## பொருளாதார சேவைகளின் பட்டியல்
*பொதுவாக அனைத்து நிறுவனங்களுக்கும் பொருந்தும் வணிக செயல்பாடுகள்
**வாடிக்கையாளர் சேவை
**மேலாண்மை ஆலோசனை வழங்குதல்
**மனித வளங்களை நிர்வகித்தல்
* குழந்தை பராமரிப்பு
* சுத்தம், பழுது மற்றும் பராமரிப்பு சேவைகள்
** வாயிற்காவலர்
** தோட்டக்காரர்
** இயந்திரக் கைவினைஞர்
* கட்டுமானம் தொடர்புடையவை
** தச்சு வேலை
** மின்னியலறிஞன்
** குழாய்வேலை
* மரணம் தொடர்புடையவை
**மரண விசாரணை அதிகாரி
**ஈமச்சடங்கு சேவைகள்
* தகராறு, தீர்மானம் மற்றும் தடுப்பு சேவைகள்
**நடுவர் தீர்ப்பாயம்
**மத்தியஸ்தம்

பகுப்பு:சந்தைப்படுத்தல்
பெர்னான்டோ சோர்

**பெர்னாண்டோ சோர்** என்பவர் ஒரு எசுப்பானிய கிதார் கலைஞரும் இசை அமைப்பாளரும் ஆவார்.
சின்றெல்லா என்ற பெயரில் இவர் நிகழ்த்திய இசைக் கச்சேரி நூற்றுக்கும் அதிகமான முறை நிகழ்த்தப்பட்டது. இவருடைய ஆக்கங்கள் பல நாடுகளில் வெளியாயின. மெதோடே போர் லா கித்தார் என்ற ஸ்பானிய நூலை இவர் எழுதினார். பின்னாளில் ஆங்கிலத்தில் மொழிபெயர்க்கப்பட்டது.

## சான்றுகள்

பகுப்பு:எசுப்பானிய கிதார் கலைஞர்கள்
பகுப்பு:1778 பிறப்புகள்
பகுப்பு:1839 இறப்புகள்
ராகேஷ் ரோஷன்

thumb|ராகேஷ் ரோஷன்
**ராகேஷ் ரோஷன்**, இந்தித் திரைப்பட இயக்குநர் ஆவார். இந்தித் திரைப்படங்களை தயாரித்தும், நடித்தும் உள்ளார். இவரது சகோதரர் ராஜேஷ் ரோஷன் திரைப்பட இசையமைப்பாளர் என்பது குறிப்பிடத்தக்கது.
ராகேஷ் ரோஷன் சில திரைப்படங்களிலும் நடித்துள்ளார். இவரின் மகன் கிருத்திக் ரோஷன் ஒரு நடிகர். சிறந்த திரைப்பட இயக்குனருக்கான விருதைப் பெற்றுள்ளார்.
இவர் மகனை நடிக்கச் செய்து இவர் தயாரித்த சில திரைப்படங்களில் அதிக வருவாயை ஈட்டின.

## நடித்த திரைப்படங்கள்
*கர் கர் கி கஹானி
*சீமா
*மன் மந்தி
*பரயா தான்
*ஆங்கோன் ஆங்கோன் மெயின்
*சக்மி
*கேல் கேல் மெயின்

## இயக்கிய திரைப்படங்கள்
* கோயி... மில் கயா
* க்ரிஷ் 3
* க்ரிஷ்

பகுப்பு:இந்தித் திரைப்பட இயக்குநர்கள்
பகுப்பு:வாழும் மக்கள்
பகுப்பு:1949 பிறப்புகள்
பகுப்பு:இந்தியத் திரைப்பட இயக்குநர்கள்
ராஜேஷ் ரோஷன்

thumb|ராஜேஷ் ரோஷன்
**ராஜேஷ் ரோஷன்**, திரைப்பட இசையமைப்பாளர் ஆவார். இவர் பல இந்தித் திரைப்படங்களில் இசையமைத்துள்ளார். இவர் இந்தித் திரைப்பட இயக்குனரான ராகேஷ் ரோஷனின் சகோதரர் ஆவார். இவர் நடிகர் கிருத்திக் ரோஷனின் சித்தப்பா ஆவார்.

## பணி
ஜூலி என்ற திரைப்படத்திற்கு இசையமைத்து பிலிம்பேர் விருதினைப் பெற்றார்.  இவரின் சகோதரர் ராகேஷ் ரோஷன் இயக்கும் திரைப்படங்களில் இசையமைத்துள்ளார். குன்வாரா பாப், தேஸ் பர்தேஸ், மன் பசந்த், லூட்மார் உள்ளிட்ட திரைப்படங்கள் குறிப்பிடத்தக்கன.

## இசையமைத்த திரைப்படங்கள்
* க்ரிஷ் 3
* க்ரிஷ்
* கோயி... மில் கயா

## சான்றுகள்

## மேற்கோள்கள்

பகுப்பு:வாழும் மக்கள்
பகுப்பு:1955 பிறப்புகள்
பகுப்பு:இசையமைப்பாளர்கள்
பகுப்பு:பிலிம்பேர் விருதுகள் வென்றவர்கள்
அல்சீரியக் கால்பந்துக் கூட்டமைப்பு

**அல்சீரியக் கால்பந்துக் கூட்டமைப்பு** (**Algerian Football Federation**; , ) என்பது அல்ஜீரியாவின் கால்பந்து நிர்வாக அமைப்பாகும். 1958-ஆம் ஆண்டிலிருந்து அதிகாரபூர்வமற்ற போட்டிகளை, அல்ஜீரிய தேசிய கால்பந்து அணி ஆடியிருக்கிறது. எனினும், 1963-ஆம் ஆண்டில்தான் முதன்முறையாக அதிகாரபூர்வமாக *[[அல்ஜீரியா தேசிய காற்பந்து அணி]]* பன்னாட்டுப் போட்டியில் ஆடியது; அதாவது, அல்சீரிய விடுதலைக்கு ஆறு மாதங்களுக்குப் பிறகு.

அல்சீரியா அணி, 3 உலகக்கோப்பை கால்பந்துப் போட்டிகளில் பங்கேற்றுள்ளது.  மேலும், ஆப்பிரிக்க கால்பந்துக் கூட்டமைப்புக் கோப்பையையும் ஒருமுறை வென்றிருக்கிறது.

## வெளியிணைப்புகள்
* / Official website
* Algeria  at the FIFA website.
* Algeria at CAFOnline

பகுப்பு:கால்பந்தாட்ட அமைப்புகள்
பகுப்பு:அல்சீரியாவில் விளையாட்டு
ஆத்திரேலியக் கால்பந்துக் கூட்டமைப்பு

**ஆத்திரேலியக் கால்பந்துக் கூட்டமைப்பு** (**Football Federation Australia**, **FFA**) என்பது ஆத்திரேலியாவின் கால்பந்து நிர்வாக அமைப்பாகும்.  இதன் தலைமையகம் சிட்னி நகரில் அமைந்துள்ளது.  முதன்முதலில் 1911-ஆம் ஆண்டிலேயே கால்பந்துக்கான மேலாண்மை அமைப்பு தோற்றுவிக்கப்பட்டிருந்தாலும், தற்போதைய வடிவில் 1963-ஆம் ஆண்டில்தான் நிறுவப்பட்டது.  2004-ஆம் ஆண்டிலிருந்து தற்போதைய பெயரில் வழங்கப்படுகிறது.  ஆத்திரேலியாவின் தேசிய கால்பந்துக் கூட்டிணைவு, இளையோர், மகளிர், ஊனமுற்றோருக்கான கால்பந்துப் போட்டிகள், தொழில்முறைசாரா விழைஞர் கால்பந்துப் போட்டிகள், ஐவர் கால்பந்துப் போட்டிகள் ஆகியவற்றை ஏற்பாடு செய்து நடத்துவது இவ்வமைப்பே ஆகும்.  மேலும் பன்னாட்டுப் போட்டிகளுக்காக ஆண்கள் மற்றும் பெண்களுக்கான தேசிய கால்பந்து அணிகளைத் தேர்ந்தெடுத்து நிர்வகிப்பது இதன் முக்கியப் பொறுப்பாகும்.  ஓசியானியா கால்பந்துக் கூட்டமைப்பை தோற்றுவித்து உறுப்பினரான இவ்வமைப்பு, சனவரி 1, 2006, அன்று ஆசிய கால்பந்துக் கூட்டமைப்பில் இணைந்தது.

## வெளியிணைப்புகள்
* Official website
* Australia  on FIFA
* Australia  on AFC

பகுப்பு:கால்பந்தாட்ட அமைப்புகள்
பகுப்பு:ஆத்திரேலியாவில் விளையாட்டு
குருகு (கொடி)

குருகு என்னும் சொல்லால் குறிப்பிடப்படும் பொருள்களில் ஒன்று **குருகுக்கொடி**. குருகு என்பது காஞ்சி மரத்தில் ஏறிப் படரும் ஒரிவகைகு கொடி. அதன் பூக்கள் பால் நுரை போல மரத்தடியில் கொட்டிக் கிடக்கும்.  (உண்கலமாகப் பயன்பட்ட) குருகின் இலை குருகு இலை உதிர்வது கண்டு மக்கள் வருந்தினர். 
ஈந்து மரத்தில் படர்ந்திருக்கும் குருகு(க்கொடி) கோடையின் வெப்பத்தைத் தாங்க முடியாமல் உருகி வாடும்.  

## அடிக்குறிப்பு

பகுப்பு:சங்க காலத் தாவரங்கள்
அர்கெந்தீனா கால்பந்துச் சங்கம்

thumb|
**ஆர்ஜெண்டினா கால்பந்துச் சங்கம்** (**Argentine Football Association**; , ) என்பது தென்னமெரிக்காவின் அர்ஜென்டினா நாட்டின் கால்பந்துக் கட்டுப்பாட்டு/நிர்வாக அமைப்பாகும்.  அர்கெந்தீனாவின் முதன்மையான கால்பந்துக் கூட்டிணைவையும், அதன்கீழ்நிலைக் கூட்டிணைவுகளையும், அர்கெந்தீனா கோப்பை, அர்கெந்தீனா உன்னதக் கோப்பை ஆகியவற்றை நடத்துவதற்குப் பொறுப்பேற்கும் அமைப்பு இதுவாகும்.  மேலும், பன்னாட்டுப் போட்டிகளுக்காக ஆண்கள் மற்றும் பெண்களுக்கான தேசிய கால்பந்து அணிகளைத் தேர்ந்தெடுத்து நிர்வகிப்பதும் இதன் முக்கியப் பணியாகும்.  தொழில்முறையற்ற விழைஞர் கால்பந்துக் கூட்டிணைவுகள், இளையோருக்கான கால்பந்துக் கூட்டிணைவுகள், மகளிர் மற்றும் ஐவர் கால்பந்துப் போட்டிகளையும் இது நடத்துகிறது.

## குறிப்புதவிகள்

## வெளியிணைப்புகள்
*Official site 
*AFA site 
*Argentina at FIFA site 

பகுப்பு:கால்பந்தாட்ட அமைப்புகள்
பகுப்பு:அர்கெந்தீனாவில் விளையாட்டு
மதுரங்குளி

**மதுரங்குளி** (*Madurankuli*, சிங்களம்: මදුරන්කුලිය), என்பது இலங்கையின் வடமேல் மாகாணத்தில் புத்தளத்திற்கும் சிலாபத்திற்கும் இடையில் அமைந்துள்ள ஒரு நகரம். இது சாலைகள், தொடருந்துப் பாதை மூலம் இணைக்கப்பட்டுள்ளது. இது வணிகத் தலைநகரான கொழும்பின் மையத்திலிருந்து 114 கி.மீ. (71 மைல்) தொலைவில் அமைந்துள்ளது. இங்கு 3,000 க்கும் மேற்பட்ட மக்கள் வாழ்கிறார்கள்.

மதுரங்குளி வளர்ந்து வரும் ஒரு வணிக, விவசாயப் பகுதியாகும், இது வணிக நடவடிக்கைகள், விவசாயம், மற்றும் தேங்காய், கொப்பரை, உப்பு, எண்ணெய், இறால், காய்கறிகளின் ஏற்றுமதிக்கு பெயர் பெற்றது.

## போக்குவரத்து
ஏ-3 நெடுஞ்சாலை மதுரங்குளி ஊடாகச் செல்கிறது. மதுரங்குளி தொடருந்து நிலையம் கொழும்பு கோட்டையில் இருந்து கொழும்பு-புத்தளம் வழித்தடத்தில் 120 கி.மீ. தூரத்தில் தூரத்தில் மங்கள எலிய தொடருந்து நிலையத்திற்கும் எருக்கலம்பிட்டி நாகவில்லு தொடருந்து நிலையத்திற்கும் இடையில் அமைந்துள்ளது. இது கடல் மட்டத்தில் இருந்து 2.74 மீ உயரத்தில் உள்ளது.

## பாடசாலைகள்
*மதுரங்குளி தேசிய பாடசாலை
*மதுரங்குளி ஆதர்ச மகா வித்தியாலயம்
*மதுரங்குளி கஜுவத்தை முஸ்லிம் வித்தியாலயம்
*மதுரங்குளி முன்மாதிரிப் பாடசாலை
*மதுரங்குளி வெலாசிய கனிஷ்ட வித்தியாலயம்

## வணக்கத் தலங்கள்
*மதுரங்குளி காளி கோவில்
*மதுரங்குளி முருகன் கோவில்
*மதுரங்குளி கதிர்வேலாயுத சுவாமி கோவில்

## ஆறுகள்
*மதுரங்குளி ஆறு

## காலநிலை
மதுரங்குளியின் காலநிலை வெப்பமண்டலமாகும். குறிப்பிடத்தக்க வறண்ட காலம் மற்றும் சனவரி மாதத்தில் சராசரியாக 26&nbsp;°C (79&nbsp;°F) முதல் ஏப்ரல், மே மாதங்களில் 30&nbsp;°C (86&nbsp;°F) வரை வெப்பநிலை இருக்கும். சராசரியாக ஆண்டிற்கு 2,000 மிமீ (79 அங்குலம்) மழை பெய்யும்.

## மேற்கோள்கள்

பகுப்பு:புத்தளம் மாவட்டத்தில் உள்ள ஊர்கள்
இங்கிலாந்து தேசிய காற்பந்து அணி

**இங்கிலாந்து தேசிய கால்பந்து அணி** (**England national football team**), பன்னாட்டு கால்பந்தாட்டப் போட்டிகளில் இங்கிலாந்தின் சார்பாக விளையாடும் தேசிய அணியாகும்; இதனை, இங்கிலாந்தில் கால்பந்து விளையாட்டுக்கான மேலாண்மை அமைப்பான கால்பந்துச் சங்கம் நிர்வகிக்கிறது.  இசுக்கொட்லாந்துடன் இங்கிலாந்தும் உலகின் மிகப்பழமையான இரு தேசிய கால்பந்து அணிகளாகும்; இவ்விரு அணிகளும் 1872-ஆம் ஆண்டில் முதல் பன்னாட்டுக் கால்பந்துப் போட்டியை ஆடின.  இங்கிலாந்தின் தன்னக விளையாட்டரங்கம், லண்டனிலுள்ள வெம்பிளி விளையாட்டரங்கம் ஆகும்.

இங்கிலாந்து அணியினர் 1966-ஆம் ஆண்டில் உலகக்கோப்பையை வென்றிருக்கின்றனர்.  அதன்பின்னர், அவர்களது சிறந்த உலகக்கோப்பை செயல்பாடு என்பது 1990-இல் அரையிறுதியை எட்டியது ஆகும்.   ஐரோப்பிய கால்பந்தாட்டப் போட்டியை இங்கிலாந்து அணியினர் வென்றதில்லை.  அப்போட்டியில் அவர்களின் சிறந்த செயல்பாடு, 1968 மற்றும் 1996-ஆம் ஆண்டுகளில் அரையிறுதியை எட்டியது ஆகும்.

## குறிப்புதவிகள்

## வெளியிணைப்புகள்
* Official website at the FA's website
* englandstats.com – England statistics since 1872
* England football online
* IFFHS Archive: 1872–1900, 1901–1910, 1911–1920
* England at the World Cups
* England Teams at World Cups
* England: Head-to-Head Records at World Cups
* Complete Results and Line-Ups

பகுப்பு:தேசியக் கால்பந்து அணிகள்
பகுப்பு:இங்கிலாந்தில் விளையாட்டு
காற்பந்துச் சங்கம்

**காற்பந்துச் சங்கம்** (**The Football Association**, எளிமையாக **The FA**), இங்கிலாந்தில் கால்பந்து மேலாண்மை அமைப்பாகும்.  1863 ஆம் ஆண்டில் நிறுவப்பட்ட இதுவே, உலகின் மிகப் பழைமையான காற்பந்துச் சங்கம் ஆகும்.  இங்கிலாந்தில் அனைத்து நிலையிலுமான, தொழில்முறை மற்றும் விழைஞர் கால்பந்துக்கான நிர்வாக அமைப்பு இதுவாகும்.  இது நிறைய கால்பந்துப் போட்டிகளை நடத்துகிறது; அவற்றுள் புகழ்மிக்கது எஃப் ஏ கோப்பை (FA Cup) ஆகும்.  ஆண்கள், மகளிர் மற்றும் இளையோருக்கான தேசிய கால்பந்து அணிகளுக்கான நிர்வாகப் பணிகளுக்கு, தகுந்த ஆட்களை நியமிப்பது இதன் பணியாகும்.

ஐரோப்பிய காற்பந்து சங்கங்களின் ஒன்றியம் மற்றும் பன்னாட்டுக் காற்பந்துச் சங்கங்களின் கூட்டமைப்பு ஆகியவற்றில் கால்பந்துச் சங்கம் உறுப்பினராக உள்ளது.  மேலும், பன்னாட்டுக் காற்பந்துச் சங்க வாரியத்தின் நிரந்தர உறுப்பினராகவும் இருக்கிறது; இந்த வாரியமே, காற்பந்து விளையாட்டுக்கான விதிகளை நிர்ணயம் செய்கிறது.  உலகின் முதல் காற்பந்துச் சங்கம் என்பதால், அதன் பெயரில் தேசப்பெயர் இணைக்கப்படவில்லை; இதன் தலைமையகம் வெம்பிளி விளையாட்டரங்கம், இலண்டன்.

இங்கிலாந்தின் தொழின்முறைக் காற்பந்துக் கழகங்கள் அனைத்தும் காற்பந்துச் சங்கத்தின் உறுப்பினர்களாவர்.  பிரீமியர் லீகின் தினசரி செயற்பாடுகளில் காற்பந்துச் சங்கம் தலையிடாது; எனினும், பிரீமியர் லீகின் அவைத்தலைவர், செயற்குழுத் தலைவர் ஆகியோரை நியமித்தலிலும், பிரீமியர் லீக் விதிமுறைகளை மாற்றியமைப்பதிலும் இச்சங்கத்திற்கு *மறுப்பதிகாரம்* (Veto power) உண்டு.  பிரீமியர் லீக் நிலைக்குக் கீழேயுள்ள தொழின்முறை காற்பந்துக் கழகங்களின்  காற்பந்துக் கூட்டிணைவு தன்னாளுகை அதிகாரம் உடையது.

## குறிப்புதவிகள்

## வெளியிணைப்புகள்
*England  FIFA
*England UEFA
*The FA official site
*Tom Bower ''Has the Blazer Brigade doomed football?'' The Guardian 2 July 2005
*When the Royal Engineers won the FA Cup 1875  Royal Engineers Museum

பகுப்பு:கால்பந்தாட்ட அமைப்புகள்
பகுப்பு:இங்கிலாந்தில் விளையாட்டு
செப் பிளாட்டர்

**ஜோசப் ''செப்'' பிளாட்டர்** (**Joseph "Sepp" Blatter**; பிறப்பு: மார்ச் 10, 1936), சுவிட்சர்லாந்து நாட்டைச் சேர்ந்த கால்பந்து நிர்வாகியாவார்.  பன்னாட்டுக் கால்பந்து சங்கங்களின் கூட்டமைப்பின் தற்போதைய, எட்டாவது, தலைவராக இருக்கிறார்.  சூன் 8, 1998, அன்று முதன்முறையாக தலைவராகத் தேர்ந்தெடுக்கப்பட்ட இவர், 2002, 2007 மற்றும் 2011 ஆகிய ஆண்டுகளிலும் மீண்டும் வெற்றிபெற்று தேர்வுசெய்யப்பட்டார்.

## குறிப்புதவிகள்

## வெளியிணைப்புகள்
* FIFA President's page on official website of FIFA 
* Excerpt from 'Foul' by Andrew Jennings 
* 2002 Observer article outlining criticism of Blatter
* TIME Europe article on Zen-Ruffinen's allegations 

பகுப்பு:1936 பிறப்புகள்
பகுப்பு:வாழும் மக்கள்
ஒண்சிவப்பு ஐவண்ணக்கிளி

**ஒண்சிவப்பு ஐவண்ணக்கிளி** (*Scarlet Macaw*, *Ara macao*) என்பது பஞ்ச வண்ணக்கிளி குழுவிலுள்ள பெரியதும் சிவப்பு, மஞ்சள், நீல நிறங்கள் கொண்ட தென் அமெரிக்க கிளியாகும். இது தென் அமெரிக்க வெப்பமண்டல ஈரஞ்செறிந்த பசுமையான காடுகளைத் தாயகமாகக் கொண்டது. தென் கிழக்கு மெக்சிக்கோ முதல் அமேசான் மழைக்காடுகளைக் கொண்ட பெரு, பொலிவியா, வெனிசுலா, பிரேசில் ஆகிய நாடுகளின் தாழ் நிலங்களில்  முதல்  வரையான உயரமுள்ள பகுதிகளில் காணப்படுகிறது. இது உள்ளூர் அழித்தல் முதல் வாழ்விட அழிப்பு மற்றும் கிளி வர்த்தகத்திற்காக பிடித்தல் வரையான காரணங்களினால் துன்பத்திற்குள்ளாகின்றன. இது ஹொண்டுராஸ் நாட்டின் தேசியப் பறவையாகும்.

## உசாத்துணை

## வெளி இணைப்புகள்
* 
* Tambopata Macaw project  long term research project in SE Peru
* World Parrot Trust Parrot Encyclopedia&nbsp;— Species Profiles
* Scarlet Macaw videos on the Internet Bird Collection
* Page of photographs of Scarlet and Green-winged Macaws at a clay lick from Parrots International 
* Scarlet Macaw photo on PBase
* Stamps (15 countries) with RangeMap

* ''Ara macao'' conservation and reintroduction in Costa Rica
* Scarlet Macaw in Illegal Traffic in Nicaragua 
* The Scarlet Macaw Genome Project 

பகுப்பு:பெருங்கிளிகள்
ஏசியான் கால்பந்துக் கூட்டமைப்பு

**ஏசியான் கால்பந்துக் கூட்டமைப்பு** (**ASEAN Football Federation** (AFF)) என்பது ஆசிய கால்பந்துக் கூட்டமைப்புக்குள் இருக்கும் சிறு கூட்டமைப்பாகும். இது தென்கிழக்கு ஆசியாவை மையமாகக் கொண்டது.  ஏசியான் என்பது தென்கிழக்கு ஆசிய நாடுகள் கூட்டமைப்பு ஆகும்.

## வரலாறு
புரூணை, இந்தோனேசியா, மலேசியா, பிலிப்பைன்சு, சிங்கப்பூர் மற்றும் தாய்லாந்து ஆகியவை இணைந்து 1984-ஆம் ஆண்டில் *ஏசியான் கால்பந்துக் கூட்டமைப்பை* தோற்றுவித்தன.  கம்போடியா, லாவோஸ், மியான்மர், வியட்நாம் ஆகிய கால்பந்துக் கூட்டமைப்புகள் 1996-ஆம் ஆண்டில் இணைந்தன.

1996-ஆம் ஆண்டில், முதல் ஏசியான் கால்பந்துப் போட்டியை நடத்தியது.  இதன்பின்னர், பல்வேறு வகையான போட்டிகளை வெவ்வேறு நிலை கால்பந்து அணிகளுக்கு நடத்தியுள்ளது.

2004-ஆம் ஆண்டில் கிழக்குத் திமோர் உறுப்பினராக இணைந்து.  சனவரி 1, 2006, அன்று ஆசிய கால்பந்துக் கூட்டமைபில் ஆத்திரேலியக் கால்பந்துக் கூட்டமைப்பு இணைந்தது.  ஏசியான் கால்பந்துக் கூட்டமைப்பில் அழைப்பு-இணைவு உறுப்பினராக ஆத்திரேலியா இணைந்த பின்னர், ஏசியான் இளையோர் கால்பந்துப் போட்டித்தொடர்களுக்கு தனது இளையோர் அணிகளை ஆத்திரேலியா அனுப்பியது.  ஆகத்து 27, 2013, அன்று முழு உறுப்பினராக ஆத்திரேலியா இணைந்தது.

## தலைவர்கள்

## உறுப்பு நாடுகள்
இதில் 12 நாடுகள் உறுப்பினர்களாக உள்ளனர். (*) நிறுவன உறுப்பினர்கள்.

## மேலும் பார்க்க
*ஆசிய கால்பந்துக் கூட்டமைப்பு
*தெற்காசிய கால்பந்துக் கூட்டமைப்பு
*மேற்காசிய கால்பந்துக் கூட்டமைப்பு
*கிழக்காசிய கால்பந்துக் கூட்டமைப்பு

## குறிப்புதவிகள்

## வெளியிணைப்புகள்
*ASEAN Football Federation Official site
*AFF Suzuki Cup official site

பகுப்பு:கால்பந்தாட்ட அமைப்புகள்
குருகு (உலை)

**[[குருகு]]** என்னும் சொல் உணர்த்தும் பொருள்களில் ஒன்று கொல்லன் உலைக்களத்தில் உள்ள **ஊதுலை**. இது இரும்பைக் காய்ச்சும் உலையில் எரியும் தீயைத் தீக்கு அடியிலிருந்து காற்றை ஊதப் பயன்படும். கறையான் இந்த உலைக்களத்தில் உள்ள துரும்புகளையும் பற்றி இரையாக்கிக்கொள்ளும் என ஒரு பாடல் குறிப்பிடுகிறது.   இதனைக் காலால் மிதித்து இயக்கியும் ஊதுவர்.  இதனைக் **கொல்லன் ஊது உலைக்குருகு** என நற்றிணையும்  மணிமேகலையும்  குறிப்பிட்டுத் தெளிவுபடுத்துகின்றன. தலைவனைப் பிரிந்திருக்கும் தலைவி இந்த ஊதுலைக் குருகு போலப் பெருமூச்சு விட்டான் என நற்றிணைப் பாடலும், கணவன் மாண்டால் கற்புடை மனைவி ஊதுலைக் குருகு போலப் பெருமூச்சு விட்டுக்கொண்டு அவன் எரியும் தீயில் தானும் விழுந்து உயிர் துறப்பாள் என மணிமேகலையும் தெரிவிக்கின்றன. 
## அடிக்குறிப்பு

பகுப்பு:தொழிற்கருவிகள்
பகுப்பு:கையாற்றல் கருவிகள்
கிரேக்க தேசிய காற்பந்து அணி

**கிரேக்க தேசிய காற்பந்து அணி** (**Greek national football team**; , ), பன்னாட்டுக் கால்பந்துப் போட்டிகளில் கிரீசு நாட்டின் சார்பாக விளையாடும் அணியாகும்; இதனை, கிரீசு நாட்டில் காற்பந்து விளையாட்டுக்கான மேலாண்மை அமைப்பான எல்லெனிக் கால்பந்துக் கூட்டமைப்பு தேர்ந்தெடுத்து நிர்வகிக்கிறது.  ஐரோப்பிய தேசிய காற்பந்து அணிகளில், சிறப்பான வெற்றிகளைப் பெற்ற அணிகளுள் கிரீசும் ஒன்றாகும்; ஐரோப்பிய கால்பந்தாட்டப் போட்டிக் கோப்பையை வென்ற ஒன்பது அணிகளில் இதுவும் ஒன்று.

கால்பந்துக்கான பன்னாட்டுப் போட்டிகளில், நிரந்தரமாக சிறப்பான இடத்தை இந்த அணி பெற்றதில்லை.  இவ்வணி வாகையர் பட்டம் வென்ற யூரோ 2004-க்கு முன்னர், உலகக்கோப்பை கால்பந்து 1994-ஆம் ஆண்டிலும், ஐரோப்பிய கால்பந்தாட்டப் போட்டிக்கு 1980-இலும் மட்டுமே தேர்வுபெற்றிருந்தனர்.  தமது இரண்டாவது பங்கேற்பிலேயே ஐரோப்பிய கால்பந்தாட்டப் போட்டியை 2004-இல் வென்றனர்; அப்போது, நடப்பு வாகையர்களாக இருந்த பிரான்ஸ் மற்றும் போட்டியை நடத்திய போர்த்துகல் ஆகிய வலுவான அணிகளை வீழ்த்தி வெற்றிகண்டது.

அதன்பிறகு, ஒரு போட்டித் தொடரைத் தவிர்த்து அனைத்து முக்கியமான பன்னாட்டுக் கால்பந்துப் போட்டிகளுக்கும் (உலகக்கோப்பை கால்பந்து மற்றும் ஐரோப்பிய கால்பந்தாட்டப் போட்டி) தகுதி பெற்றனர்.  யூரோ 2012 போட்டியில் காலிறுதியை எட்டினர்.  யூரோ 2004 வெற்றிக்குப் பிறகு, பிஃபா உலகத் தரவரிசையில் எப்போதும் 20 இடங்களுக்குள் இருந்து வருகின்றனர் (இடையில் நான்கு மாதங்கள் தவிர்த்து); மேலும், ஏப்ரல் - சூன் 2008 காலகட்டத்திலும், அக்டோபர் 2011-லும் அதிகபட்ச தரவரிசை இடமான எட்டாவது இடத்தை எட்டினர்.

## குறிப்புதவிகள்

## வெளியிணைப்புகள்
*Hellenic Football Federation  
*Greece on FIFA.com 
*Greece on UEFA.com
*Rec. Sport. Soccer Statistics Foundation: Greece – International Matches – Overview
*Greece at the National Football Teams website
*Greece national football team match reports

 
 

 
 

பகுப்பு:தேசியக் கால்பந்து அணிகள்
அர்ணாப் கோஸ்வாமி

**அர்ணாப் கோஸ்வாமி** () ஓர் இந்திய ஊடகவியலாளர் மற்றும் இந்திய செய்தி தொலைக்காட்சி நிறுவனமான டைம்ஸ் நவ்-ல் முதன்மை செய்தி ஆசிரியர் (Editor-in-Chief) ஆவார்.  நியூஸ் ஹவர் என்கிற பெயரில் இவர் தொகுத்து வழங்கும் ஒரு நேரடி விவாத நிகழ்ச்சி வாரநாட்களில் இரவு 9 மணிக்கு ஒளிபரப்பாகிறது. இத்துடன் இவர் ஃப்ராங்க்லி ஸ்பீக்கிங் வித் அர்ணாப் (Frankly Speaking with Arnab) என்கிற பெயரில் சிறப்பு நபர்களைக் கொண்டு ஒரு சிறப்பு நிகழ்ச்சியையும் நடத்தி வருகிறார் .  தன்னுடைய ஊடக ஆளுமைத்தன்மைக்காக பல விருதுகளைப் பெற்றுள்ள இவர் *காம்பேட்டிங் டெரரிசம்: தி லீகல் சேலஞ்ச் (Combating Terrorism: The Legal Challenge)* என்ற தலைப்பில் ஒரு புத்தகத்தையும் எழுதியுள்ளார்.

## குடும்பமும் கல்வியும்
இவரது குடும்பம் அசாமின் பார்பேட்டா மாவட்டத்திலுள்ள கிராமத்தை சேர்ந்தவர்கள். அங்கிருந்து சில்லாங் வந்து பின் குவகாத்தியில் குடியேறினார்கள். இவரின் தந்தை வழி பாட்டனார் ரஞ்சனி கன்டா கோசுவாமி குவகாத்தி உயர் நீதிமன்றத்தில்  வழக்குரைநர். அர்ணாபின் பெரியப்பா தினேசு கோசுவாமி அரசியல்வாதி. வி. பி. சிங் அமைச்சரவையில் சட்ட அமைச்சராக இருந்தார், அர்ணாபின் தந்தை மனோரஞ்சன் தில்லி பொறியியல் கல்லூரியில் படித்து இராணுவத்தில் பணியில் சேர்ந்தார். பணி காரணமாக அடிக்கடி இடம்மாற வேண்டி இருந்ததால் அர்ணாபின் பள்ளி கல்வி பல ஊர்களில் தொடர்ந்தது.

அர்ணாபின் அக்கா மருத்துவராக பெங்களூருவில் வசிக்கிறார். அர்ணாபின் தாய் வழி பாட்டனார் கௌரிசங்கர் பட்டாச்சாரியா தீவிர பொதுவுடமைவாதி. அர்ணாப் தில்லி பல்கலைக்கழகத்தில் சமூகவியல் இளங்கலை பட்டம் பெற்று பின் பிரித்தனிலுள்ள ஆக்ஸ்ஃபோர்டில் சமூகமானிடவியலில் முதுகலைப்பட்டம் பெற்றார்.

## தொழில்
இலண்டனில் இருந்து வந்ததும் 1994இல் *தி டெலிகிராப்* இதழில் பணியில் சேர்ந்தார். அதற்கு இலண்டனில் பழக்கமான அவரின் நண்பர் சுரஞ்சன் தாசு உதவினார். 1995-இல் *என்டிடிவி*யில் பணிக்குச் சேர்ந்தார். அங்கு அவர் ராஜ்தீப் தேசாயிக்குக் கீழ் பணியாற்றினார். ஏப்பிரல் 2004இல் அங்கிருந்து விலகி *டைம்சு நவ்* தொலைக்காட்சியில் பணியில் சேர்ந்தார். பின்னர் அர்ணாப் கோசுவாமி 2016-ஆம் ஆண்டு நவம்பர் முதல் தேதியில் டைம்ஸ் நவ் மற்றும் ஈ.டி.நவ்  ஆகிய தொலைக்காட்சிகளின் முதன்மை ஆசிரியர் பொறுப்பிலிருந்து விலகினார்.

## ரிபப்ளிக் தொலைக்காட்சி
அர்னாப் கோஸ்வாமி, 6 மே 2017 அன்று துவக்கப்பட்ட ரிபப்ளிக் தொலைக்காட்சியின்  தலைமை செய்தி ஆசிரியராகவும், அதன் பெரும் பங்குதாரர்களில் ஒருவராகவும் உள்ளார்.

## தற்கொலைக்கு தூண்டிய வழக்கு
கோஸ்வாமி 2020 நவம்பர் 4 ஆம் தேதி அன்வே நாயக்கின் தற்கொலை வழக்கில் இந்திய தண்டனைச் சட்டம் பிரிவு 306 மற்றும் பிரிவு 34 இன் கீழ் மும்பை காவல்துறையினரால் கைது செய்யப்பட்டார். நாயக் தனது தற்கொலைக் குறிப்பில் கோஸ்வாமி உட்பட மூன்று நபர்கள் தான் செய்த பணிக்கான நிலுவைத் தொகையை வழங்கவில்லை என்று குற்றம் சாட்டியிருந்தார். அர்னாப் கோஸ்வாமி 2020 நவம்பர் 11 அன்று இந்திய உச்ச நீதிமன்றம் அளித்த இடைக்கால பிணையில் விடுவிக்கப்பட்டார்.
## மேற்கோள்கள்

பகுப்பு:இந்திய ஊடகவியலாளர்கள்
பகுப்பு:வாழும் மக்கள்
பகுப்பு:1973 பிறப்புகள்
கல்லுக்கு இரையாகும் சோராயா எம். (திரைப்படம்)

**கல்லுக்கு இரையாகும் சோராயா எம்.** (The Stoning of Soraya M.) என்ற திரைப்படத்தை 1990ம் ஆண்டு பிரான்ஸ் ஈரானியன் எழுத்தாளர் பிரிடொனெ சகெப்ஜெம் (Freidoune Sahebjam) என்பவரால் எழுதி விளிவந்த (La Femme Lapidée)() பாரசீக புத்தகத்தில் கூறப்பட்டுள்ள உண்மை நிகழ்வை மையமாக வைத்து, 2008ம் ஆண்டு அமெரிக்க தயாரிப்பாளரான க்ரொவ்ஸ் நவ்ரஸ்ட் (Cyrus Nowrasteh) என்பவரால் எடுக்கப்பட்ட திரைப்படம். இப்படத்தில் ஈரானியன் அமெரிக்கன் நடிகை சொஹ்ரெ அக்டஷ்லோ (Shohreh Aghdashloo),அமெரிக்க திரைப்பட நடிகர் ஜிம் கவிஎசில் (Jim Caviezel) ஆகியோர் நடித்துள்ளனர். இப்படம் அகாடமி விருது பெற்றுள்ளது.
## உண்மைக்கதை
1986ம் ஆண்டு ஈரான் நாட்டின் வெகு தொலைவில் உள்ள கிராமத்திற்கு ஒரு எழுத்தாளர் செல்ல வேண்டியது உள்ளது. அவர் தனது நான்கு சக்கர வாகனத்தில் செல்லுகிறார். அப்போது வாகனம் பழுதாகி நின்றுவிடுகிறது. அதனை அவர் பழுது நீக்க விளைகிறார். அப்போது அவ்வழியே ஒரு இளம் பெண் நடந்து வருகிறார். எழுத்தாளருக்கு அப்பெண்ணின் அறிமுகம் கிட்டுகிறது. அப்போது அப்பென் ஒரு உண்மைச்சம்பவத்தை கூறுகிறார். அது உலகத்தையே அதிர்ச்சிக்கு உட்படுத்தும் சம்பவம் ஆகும்.

ஈரான் நாட்டின் கிராமத்தில் *'சோராயா* என்ற பெண் தனது குழந்தைகளுடம் வாழுகிறாள். 14 வயது  பெண்ணை மணமுடிக்க வக்கிர கணவன் அலி ஆசைப்பட்டதால் கொடுமைப்படுத்தப்பட்டு அவளை 'தலாக்' செய்ய ஆசைப்பட்டு ஊர் தலைவர் முல்லாவிடம் முறையிடுகிறான். ஆனால் ஊர் தலைவர் சோராயா மேல் ஆசைப்படுகிறான். அதற்கு சம்மதிக்க மறுக்கிறாள் சோராயா. பின்னர் தன் குழந்தைகளுக்காக ஒரு வீட்டில் வேலைக்கு செல்கிறாள்.
இதை சாதகமாக்கப் பார்க்கிறான் ஊர் தலைவன், *இவள் [[முறைபிறழ்புணர்ச்சி|நடத்தை கெட்டவள்]], அவள் வேலை செய்யும் எஜமானரிடம் தவறாக நடந்தாள்* என்று கூறி, அவளை கல்லால் அடித்து கொல்ல உத்தரவிடுகிறான்.
ஊர் பொது இடத்தில் அவளை பாதி உடம்பு மூழ்கும்படி மண்ணில் புதைத்து, அருகில் கற்களைக் குவித்து அவளின் குழந்தை, அவளின் பெற்றோர் உட்பட ஊர்பொதுமக்கள் அனைவரும் கல்லால் அடிக்கிறார்கள். இந்நிகழ்வு திரைப்படத்திலேயே பார்ப்பவர்களை கண்ணீர் வடிக்கச்செய்கிறது.
## பரிசுகள்
கனடா நாட்டில் டொராண்டோ நகரில் 2008ம் ஆண்டு நடந்த டொரண்டோ சர்வதேச திரைப்பட விழா (Toronto International Film Festival) பார்வையாளர்கள் விருப்ப விருதினைப் பெற்றது.

## மேலும் பார்க்க
* 
* 
* 
* 
* 

## மேற்கோள்

பகுப்பு:2008 திரைப்படங்கள்
பகுப்பு:அமெரிக்க நாடகத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:ஆங்கிலத் திரைப்படங்கள்
பகுப்பு:தகாத உறவுத் திரைப்படங்கள்
உருசிய தேசிய காற்பந்து அணி

**உருசிய தேசிய காற்பந்து அணி** (*Russia national football team*, ) பன்னாட்டுக் காற்பந்தாட்டப் போட்டிகளில் உருசியாவின் சார்பில் பங்கேற்கும் காற்பந்தாட்ட அணியாகும். இவ்வணியை உருசிய காற்பந்து ஒன்றியம் () நிருவகிக்கிறது. உருசியா ஐரோப்பிய காற்பந்துச் சங்கங்களின் ஒன்றியத்திலும் உறுப்பு நாடாக உள்ளது. 1960 இல் நடைபெற்ற முதலாவது ஐரோப்பிய கால்பந்தாட்டப் போட்டியில் சோவியத் அணியாகப் பங்குபற்றி ஐரோப்பியக் கோப்பையை வென்றது.

உருசிய அணி (1991 சோவியத் பிளவின் பின்னர்) மூன்று உலகக்கோப்பை காற்பந்துப் போட்டிகளில் விளையாடத் தகுதி பெற்றது. 1994, 2002, 2014); 2018-இல் உலகக்கோப்பையை நடத்தும் நாடாக விளையாடத் தகுதி பெற்று, காலிறுதிப் போட்டி வரை விளையாடியது. நான்கு முறை ஐரோப்பிய கால்பந்தாட்டப் போட்டிகளுக்குத் தகுதிபெற்றிருக்கிறது (1996, 2004, 2008 மற்றும் 2012). யூரோ 2008- இலேயே முதன்முறையாக குழுநிலையைத் தாண்டி அடுத்த நிலைக்குச் சென்றனர்.

உருசிய அணி தனது உள்ளக விளையாட்டுகளை மாஸ்கோவில் உள்ள லூசினிக்கி அரங்கில் விளையாடுகிறது. இதன் தற்போதைய பயிற்சியாளர் இசுதானிசுலாவு செர்சேசொவ் ஆவார்.

## குறிப்புதவிகள்

## வெளி இணைப்புகள்

*Official website (in English)
*FIFA profile 
*Russian National Football Team 
*Russia national team 1912–
*RSSSF archive of results 1912–2003
*RSSSF  archive of most capped players and highest goalscorers
*Planet World Cup archive of results in the World Cup
*Planet World Cup archive of squads in the World Cup
*Planet World Cup archive of results in the World Cup qualifiers

பகுப்பு:தேசியக் கால்பந்து அணிகள்
பகுப்பு:உருசியாவில் விளையாட்டு
எருமணம்

**எருமணம்** என்பது ஒரு வகை மண். மகளிர் இதனைத் தன் கூந்தலில் பூசிக்கொண்டு நீராடும்போது கூந்தலைக் கழுவுவர். இதனால் கூந்தலில் படிந்த அழுக்கு நீங்கிக் கூந்தல் தூய்மை ஆகும். அத்துடன் எருமண மண்ணுக்கு ஒருவகை மணமும் உண்டு. மணம் இருப்பதனால்தான் இந்த மண்ணுக்கு 'எருமணம்' என்னும் பெயர் காரணப்பெயராய் அமைந்தது. 

எருமணம் கொண்டுவருவதற்காகத் தலைவி ஒருத்தி தனியே பொழிலுக்குச் சென்றதாகச் சங்க காலப் பாடல் ஒன்று தெரிவிக்கிறது.  

## மேற்கோள்கள்

பகுப்பு:தமிழர் அழகியல்
கருநீல ஐவண்ணக்கிளி

**கருநீல ஐவண்ணக்கிளி** (*Lear's Macaw*, *Anodorhynchus leari*) என்பது பஞ்ச வண்ணக்கிளி குழுவைச் சேர்ந்த பெரிய நீல நிற பிரேசிலிய கிளியாகும். இது முதலில் 1856இல் சால்ஸ் லூசியன் பேனபார்டே என்பவரால் விபரிக்கப்பட்டது. கருநீல ஐவண்ணக்கிளி  நீளமும் கிட்டத்தட்ட  நிறையும் உடையது. இது மங்கலான உலோக நீல நிறமும், பச்சை நிற மென் சாயலும், கறுப்பு அலகில் அடியில் தோலில் மஞ்சள் துண்டு அமைப்பும் கொண்டு காணப்படும்.

மிகவும் வரையறுக்கப்பட்ட பரப்பில் இது அரிதாகவுள்ளது.

இதன் வாழ்க்கை கால அளவு 30–50 ஆண்டுகள் வரை அல்லது அதற்கு மேல் இருக்கும்.

## உசாத்துணை

## வெளி இணைப்புகள்
*American Bird Conservatory.  9 June 2009. ''Rare Blue Parrot Back from the Brink of Extinction'' .
*World Parrot Trust Parrot Encyclopedia – Species Profiles
*http://www.parrotsinternational.org/Species_Pages/Lears_photos_1.htm  The Parrots International web site
*http://www.bluemacaws.org The Blue Macaws website
*ARKive – images and movies of the Lear's macaw ''(Anodorhynchus leari)'' 
*http://www.biodiversitas.org.br Estação Biológica de Canudos – Home of the Indigo Macaw.
*http://www.abcbirds.org/newsandreports/releases/070718.html  The American Bird Conservancy web site
*http://news.mongabay.com/2009/0609-hance_learsmacaw.html

பகுப்பு:பெருங்கிளிகள்
ஊடகங்களில் பாண்டியர்

**ஊடகங்களில் பாண்டியர்** என்னும் இக்கட்டுரை பாண்டிய வேந்தர்களை முதன்மை கதைத் தலைவர்களாகவோ தலைவனாகவோ கொண்ட புதினங்களைங்களையும் திரைப்படங்களையும் பற்றிய கட்டுரையாகும். இவற்றை ஊடகத்தையும் அந்த கதையின் காலத்தை வைத்து பிரிக்கலாம்.

## புதினங்கள்
### தொன்மக்காலம்
# கபாடபுரம்

### சங்ககாலம்
# பாண்டியன் நெடுஞ்செழியன்
# ரோமாபுரி பாண்டியன் (புதினம்)

### முதலாம் பாண்டியப் பேரரசின் காலம்
# நீலவல்லி
# பாண்டியன் பவனி

### இரண்டாம் பாண்டியப் பேரரசின் காலம்
# கயல்விழி
# இராஜ முத்திரை

### தென்காசிப் பாண்டியர்கள் காலம்

## திரைப்படங்கள்
### தொன்மக்காலம்
# திருவிளையாடல்

### சங்ககாலம்
# ரோமாபுரி பாண்டியன் (நாடகம்)

### முதலாம் பாண்டியப் பேரரசின் காலம்
# 

### இரண்டாம் பாண்டியப் பேரரசின் காலம்
# மதுரையை மீட்ட சுந்தரபாண்டியன்
# புரட்சித் தலைவன்

### தென்காசிப் பாண்டியர்கள் காலம்

பகுப்பு:பாண்டியர்கள் பற்றிய தமிழ் புதினங்கள்
சென்னை மாநகர பேருந்து வழித்தடங்கள்

300px|right|வெள்ளை வரிசை பேருந்து
thumb|300px| கோயம்பேடு பேருந்து நிலையத்திற்கும் சென்னை புறநகர் தொடருந்து அமைப்பிற்கும் இடையேயான பேருந்து தடங்களின் வரைபடம்

சென்னை மாநகர போக்குவரத்துக் கழகம் சென்னை நகரில் இருந்து 50 கி.மீ. தொலைவு வரையில் உள்ள பல்வேறு இடங்களுக்கு சாதாரண மற்றும் சொகுசு ரக பேருந்துகளை இயக்கி வருகிறது. கடந்த 2007-ஆம் ஆண்டு முதல் பழைய பேருந்துகளை மாற்றி புதிய பேருந்துகள் அறிமுகம் செய்யப்பட்டு வருகின்றன.

## பேருந்து வகைகள்
thumb|டீலக்ஸ் பேருந்தின் இருக்கைகள்

புதிதாக அறிமுகம் செய்யப்பட்ட பேருந்துகளில் பெரும்பாலானவை தானியங்கி கதவுகளைக் கொண்ட தாழ்ந்த தரைத்தள சொகுசு ரக பேருந்துகள் ஆகும். வார்க்கப்பட்ட நெகிழி இருக்கைகளையும் கால்களை வைக்க சவுகரியமாக இடவசதி கிடைக்கும் வகையில் இருக்கைகளின் வரிசைகள் அமைக்கப்பட்டுள்ளன. பேருந்துகளி்ல் காற்றோட்டம் மற்றும் வெளிச்சம் நன்றாக இருப்பதோடு சுற்றுச்சூழலை மாசுபடுத்தாத வகையில் குறைந்த அளவு புகையை மட்டுமே வெளியிடும் வகையில் அமைக்கப்பட்டுள்ளன. சொகுசு பேருந்துகள் வெள்ளை வரிசை, நீலநிற வரிசை, மஞ்சள் வரிசை மற்றும் ஆரஞ்சு வரிசை என நான்கு வகைகள் உள்ளன.

2011 நவம்பர் மாதம் வரையிலான புள்ளிவிவரக்கணக்குகள்படி சென்னை மாநகர போக்குவரத்துக் கழகத்திடம் 3,637 பேருந்துகள் உள்ளன. குளுகுளு வசதியுடன் நூற்றுக்கும் மேற்பட்ட வால்வோ பேருந்துகளும் உள்ளன.

|}

## வழித்தடங்களின் பட்டியல்

அனைத்து வழித்தடங்களும் சென்னையில் உள்ள MTC கட்டுப்பாட்டு அமைப்பைப் போலவே இரு திசைகளிலும் இயங்குகின்றன, மேலும் திருவள்ளூர், செங்கல்பட்டு மற்றும் காஞ்சிபுரம் பகுதிகளில் பயனுள்ளதாக இருக்கும்
 

### எழுத்து முன்கொண்ட வழித்தடங்கள்

### தலைமை செயலகம் மற்றும் ராஜாஜி பவன் வழித்தடங்கள்
 
இவை ஒவ்வொன்றும் காலை மற்றும் மாலை நேரங்களில், தலைமை செயலகம் அல்லது ராஜாஜி பவனுக்கு பயணிகளுக்கு சேவை செய்யும் 

## மேற்கோள்கள்

* Metropolitan Transport Corporation (சென்னை) Ltd 

## வெளி இணைப்புகள்
* Bus Route for சென்னை MTC
* BusRoutesIn – Public Transport Information website
* சென்னை MTC Bus Routes
* BusBus.in – Local Bus Routes for Bangalore, சென்னை and Mumbai 
* சென்னை Bus routes
﻿
தேசிய ஓய்வூதியத் திட்டம்

அனைத்து அமைப்புசாரா தொழிலாளர்களும் அனைத்து இந்தியக் குடிமக்களும் முதுமைக் காலத்தில் பயன்பெறும் நோக்குடன் இந்திய அரசால் **தேசிய ஓய்வூதியத் திட்டம்** (National Pension Scheme) அறிமுகப்படுத்தப்பட்டது. அவர்களது சொந்த விருப்பத்தின் அடிப்படையில் ஓய்வூதியத் திட்டத்தில் சேர்வதற்கு ஏதுவாக, ஓய்வூதியத் திட்டத்தை விரிவுபடுத்தி, அதற்குத் தேசிய ஓய்வூதியத் திட்டம் எனும் பெயர் சூட்டியது. தேசிய ஓய்வூதியத் திட்டம் 01. 05. 2009-ஆம் நாள் முதல் நடைமுறைக்கு வந்தது.

இந்தப் புதிய தேசிய ஓய்வூதியத் திட்டத்தின்படி தொழிலாளர்கள் மற்றும் பொதுமக்கள் மாதாமாதம் செலுத்தும் குறைந்தபட்ச தன்பங்களிப்பு தொகை ரூபாய் 1000/- அதிக பட்சம் ரூபாய் 12,000/- உடன் இந்திய அரசு தன் பங்கிற்கு ரூபாய் மாதாமாதம் ரூபாய் குறைந்தபட்சம் ரூபாய் 1000/- அதிகபட்சம் ரூபாய் 12,000/- செலுத்தும். இத்திட்டம் தற்போதைக்கு வரும் 2016-2017 நிதியாண்டு வரை தொடரும். இத்திட்டத்தில் சேர்ந்த சந்தாதாரர்கள் இறக்கும் வரை இந்தியா முழுவதும் பயன்படுத்திக் கொள்ளும் வண்ணம், ’நிரந்தர ஓய்வூதிய கணக்கு எண்’ (PRAN) வழங்கப்படும். நிரந்தர ஓய்வூதியக் கணக்கு, இரண்டடுக்கு தனிநபர் கணக்குகளைக் கொண்டுள்ளது:

* கணக்கு அடுக்கு I:  இந்த அடுக்கு கணக்கில் சேரும் தொகையை சந்தாதாரர் கணக்கு முடிவுறும்வரை அல்லது ஓய்வு பெறும் வரை திரும்பப் பெறமுடியாது. முடிவு (ஓய்வு)க்காலத்திற்கு பின் தான் இக்கணக்கிலிருந்து சந்தாதாரர் பணத்தைத் திரும்பப் பெறமுடியம். இது ஜனவரி 1, 2001 க்குப் பின் நியமனமான அரசு ஊழியர்களுக்கு இக்கணக்கு கட்டாயமான ஒன்று.
*கணக்கு அடுக்கு II: இந்த அடுக்குக் கணக்கில் சேரும் தொகை சந்தாதாரரின் தன்விருப்ப சேமிப்பு என்பதால், இந்த கணக்கிலிருந்து சந்தாதாரர் விருப்பப்படி எப்போது வேண்டுமானாலும் இத்திட்டத்தில் செலுத்திய தொகையை திரும்பப் பெறலாம். இந்த அடுக்கு II-இல் கணக்கில் சேரும் தொகைக்கு வருமானவரிச் சலுகை இல்லை.

## தேசிய ஓய்வூதியத் திட்ட நிதி நிர்வாகம்
தேசிய ஓய்வூதியத் திட்டத்தில் சேரும் நிதியை நிர்வகிப்பதற்கு ஓய்வூதிய நிதி ஒழுங்காற்று மற்றும் மேம்பாட்டு ஆணையம் ஒன்றை இந்திய அரசு அமைத்துள்ளது.

## தேசிய ஓய்வூதிய திட்ட நிதிக் கணக்குகளைக் கையாளும் நிறுவனம்
தேசிய ஓய்வூதியத் திட்ட நிதிக் கணக்குகளைக் கையாள்வதற்கு, இந்திய அரசு மையக் கணக்கு வைப்பு முகமை (Central Record Keeping Agency)  எனும் நிறுவனத்தைத் துவக்கியுள்ளது.

## மேற்கோள்கள்

## வெளி இணைப்புகள்
* புதிய ஓய்வூதிய திட்டம் பற்றி அடிக்கடி கேட்கப்படும் கேள்விகள்
* http://fourladiesforum.com/category/%E0%AE%A4%E0%AF%87%E0%AE%9A%E0%AE%BF%E0%AE%AF-%E0%AE%93%E0%AE%AF%E0%AF%8D%E0%AE%B5%E0%AF%82%E0%AE%A4%E0%AE%BF%E0%AE%AF-%E0%AE%A4%E0%AE%BF%E0%AE%9F%E0%AF%8D%E0%AE%9F%E0%AE%AE%E0%AF%8D/ 
* http://tamil.goodreturns.in/classroom/2013/06/tax-benefits-the-national-pension-system-001030.html
* http://tamil.goodreturns.in/news/2014/01/22/minimum-rs-1-000-pension-epfo-subscribers-the-works-002022.html
* http://www.vinavu.com/2012/01/17/new-pention-scheme/
*புதிய ஓய்வூதியத் திட்டம்
*தேசிய ஓய்வூதியத் திட்டம்' பற்றித் தெரியுமா?

## இதனையும் காண்க
* பங்களிப்பு ஓய்வூதியத் திட்டம்

பகுப்பு:இந்திய அரசின் ஓய்வூதியத் திட்டங்கள்